b'\n_START_ARTICLE_\nAmerikab\xc3\xa5t\n_START_PARAGRAPH_\nAmerikab\xc3\xa5t betegner f\xc3\xb8rst og fremst skip som g\xc3\xa5r til og fra USA. Betegnelsen oppstod i Norge og Sverige under de store utvandringene. Etter at det ble opprettet en norsk amerikalinje, henviser \xc2\xabamerikab\xc3\xa5t\xc2\xbb i Norge f\xc3\xb8rst og fremst til b\xc3\xa5tene som tilh\xc3\xb8rer dette rederiet._NEWLINE_\xc2\xabAmerikab\xc3\xa5tens\xc2\xbb ankomst, og ikke minst avgang var begivenhetsrike hendelser i norske byer p\xc3\xa5 anl\xc3\xb8pslisten, i en tid f\xc3\xb8r fly gjorde reiser fra kontinent til kontinent raskt og enkelt. Mange m\xc3\xb8tte opp for \xc3\xa5 se avgangen, b\xc3\xa5de de som hadde kjente ombord blant de reisende, men ogs\xc3\xa5 mange skuelystne.'